b'\n_START_ARTICLE_\nTjenestemerke\n_START_PARAGRAPH_\nTjenestemerke er et frimerke som er  beregna for tjenestlige postsendinger fra offentlige etater (stat, fylke, kommune).\n_START_SECTION_\nTjenestemerker i Norge\n_START_PARAGRAPH_\nDet f\xc3\xb8rste norske tjenestemerket blei utgitt 1. januar 1926. F\xc3\xb8r dette hadde slike offentlige sendinger v\xc3\xa6rt portofrie. Tjenestemerkene blei ikke solgt, men utlevert mot rekvisisjon. Ordninga opph\xc3\xb8rte 1. april 1983, men merker etatene hadde p\xc3\xa5 lager, kunne brukes fram til 31. mars 1985._NEWLINE_I motsetning til vanlige frimerker, som har tallrike motiver, finnes de norske tjenestemerkene bare i fem hovedvarianter med riksv\xc3\xa5penet som motiv. I tillegg kommer en variant fra 1942 med Nasjonal samlings solkors-emblem. Merkene har p\xc3\xa5skrift \xc2\xabTjenestefrimerke\xc2\xbb, \xc2\xabOffentlig sak\xc2\xbb, \xc2\xabO.S.\xc2\xbb eller \xc2\xabOff.sak\xc2\xbb._NEWLINE_Da merkene alltid kun var gyldige til innenlandske sendinger (brev til utlandet m\xc3\xa5tte frankeres med vanlige frimerker), har de med unntak av solkors-serien ikke landets navn p\xc3\xa5trykt._NEWLINE_I 1930-33 hadde statsinstitusjoner ikke lov til \xc3\xa5 bruke tjenestemerker. For \xc3\xa5 hindre privat bruk av etatens vanlige frimerker, var det ikke uvanlig \xc3\xa5 gjennomhulle merkene med en eller flere bokstaver, f.eks \xc2\xabS.C.\xc2\xbb for Statistisk Centralbyr\xc3\xa5._NEWLINE_I NK-systemet er tjenestemerkene katalogisert med bokstaven T foran frimerkenummeret. Serien g\xc3\xa5r fra T1 til 137.'